
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου στην - περιοχή της Άγιας 
Βαρβάρας της πόλης της Δράμας (Ν. Δράμας) στα υπ’ αριθ. 
63α, 78, 80α και 82 οικοδομικά τετράγωνα». 1 

Έγκριση μεταφοράς συντελεστή δόμησης και ταυτόχρονης πραγμα- 
- τοποίησης σε ακίνητο που βρίσκεται εντός του ρυμοτομικού σχε¬ 
δίου του Δήμου Βούλας (Ν. Αττικής). 2 


ΠΟ ΛΕΟΔΟ ΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου στην περιοχή της Αγίας Βαρβά¬ 
ρας της πόλης της Δράμας (Ν. Δράμας) στα υπ’ αριθ. 63α, 78, 8θα 
και 82 οικοδομικά τετράγωνα». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν.Δ/τος 17.7.1923 
«Περί σχεδίων πόλεων» (Α' 228), όπως μεταγενέστερα τροποποιήθη- 

- καν και συμπληρώθηκαν. 

2. Τις διατάξεις του άρθρου 19 του Ν. 1577/1985 «Γενικός Οικο¬ 
δομικός Κανονισμός» (Α' 210). 

3. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

. 57).. 

4. Τις διατάξεις του εδαφ. 1δ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 2 παρ. α του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70). 

6. Την υπ’ αριθ. 37/1987 γνωμοδότηση του Δημοτικού Συμβου¬ 
λίου Δράμας. 

7. Την υπ’ αριθ. 37/1988 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 


8. Την υπ’ αριθ. 751/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου στην περιοχή 
τηςΆγίας Βαρβάραςτης-πόλης-της-Δράμας (Ν. Δράμας) που έχει χα- 
ρακτηρισθεί σαν ιστορικός διατηρητέος τόπος με την υπ’ αριθ. ΥΠΠΕ/ 
ΔΙΔΑΠ/Γ/3248/69830/7 Μαΐου 1984 απόφαση του Υπουργείου 

-Πολιτιαμού-(Β\_427)_με:__ 

α) Την μετατόπιση των ρυμοτομικών γραμμών στον χώρο πρασίνου, 
που έχει καθορισθεί με το από 15.4.1930 Π.Δ/γμοί «Περί εγκρίσεως 
του σχεδίου της πόλης Δράμας» (Α' 117). 

β) Την έγκριση της θέσης και διάταξης των ανεγερθησομένων κτι¬ 
ρίων εντός αυτού. 

' γ) Την μετατροπή τμημάτων των κοινοχρήστων χώρων σε οικοδο¬ 
μήσιμο κατά τις θέσεις στις οποίες βρίσκονται κτίρια που έχουν κηρυ¬ 
χθεί διατηρητέα με την υπ’ αριθ. 10432/432/26.1.1988 απόφαση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων «Χαρακτηρισμός ως διατηρητέων επτά κτιρίων, που βρί¬ 
σκονται στην πόλη της Δράμας (πηγές Αγίας Βαρβάρας) και καθορι¬ 
σμός ειδικών όρων και περιορισμών δόμησης (Δ' 163). 

δ) Την μετατροπή του υπ’ αριθ. 63α οικοδομικού τετραγώνου σε κοινό¬ 
χρηστο χώρο κάι την ενοποίησή του με τον παραπάνω χώρο πρασίνου. 

ε) Τη μετατροπή τμήματος του υπ’ αριθ. 78 οικοδομικού τετραγώ¬ 
νου σε κοινόχρηστο χώρο, ενοποίηση του υπολοίπου τμήματος αυτού με 
το υπ’ αριθ. 80α οικοδομικό τετράγωνο και τη μετατόπιση των ρυμοτο¬ 
μικών - οικοδομικών γραμμών αυτών. 

στ) Τη μετατόπιση των ρυμοτομικών - οικοδομικών γραμμών του 
υπ’ αριθ. 82 οικοδομικού τετραγώνου και 

ζ) Την έγκριση και χαρακτηρισμό οδών ως πεζοδρόμων, όπως οι πα¬ 
ραπάνω ρυθμίσεις φαίνονται στο σχετικό πρωτότυπο διάγραμμα σε κλί¬ 
μακα 1:500, που θεωρήθηκε από τον Προϊστάμενο της Δ/νσεως Τοπο¬ 
γραφικών Εφαρμογών με την υπ’ αριθ. 81532/1989 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Η ισχύς του παρόντος Δ/τος αρχίζει από την δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγματος. 
Αθήνα, 16 Φεβρουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

( 2 ) 

Έγκριση μεταφοράς συντελεστή δόμησης και ταυτόχρονης πραγματο¬ 
ποίησης σε ακίνητο που βρίσκεται εντός του ρυμοτομικού σχεδίου 

του Δήμου Βούλας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
π.δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του εδ. ιδ. της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα (Α' 137). 

6. Την υπ’ αριθ. 804/27.7.1989 πράξη συναίνεσης του Μιχαήλ 
Μενεκλή του Βασιλείου αποκλειστικού κυρίου του παρακάτω περιγρα- 
φομένου ακινήτου. 

7. Την από 14.4.1989 αίτηση, (αριθ. πρωτ. 19478/1989) των Κ. 
Δελαβίνια - Πέτρου Κουτσανδρέα και Σ1Α Ε.Ε., Αφροδίτης Δελαβίνια 
Αικατερίνης Κουτσανδρέα και Πέτρου Κουτσανδρέα, αντίστοιχα. 

8. Την υπ’ αριθ. 341/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την υπ’ αριθ. 19477/12.9.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνόμενου) που βρίσκεται εντός του ρυμοτομικού σχεδίου Νεάπολης 
Αθηνών επί της οδού Κοσμά Μελωδού άριθ. 13 και έχει χαρακτηρισθεί 
ως διατηρητέα με το από 23.9.1985 π.δ/γ,α (Δ' 651/7.11.1985) 
του οποίου αποκλειστικός κύριος τυγχάνει ο παραπάνω αϊτών τη μετα¬ 
φορά του συντελεστή δόμησης Μιχαήλ Μενεκλής, όπως το βαρυνόμενο 
ακίνητο φαίνεται με στοιχεία Α Β Γ Δ Α στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 20194/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 155,85 μ 2 . 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3,00. 

δ. Δομήσιμες επιφάνειες που αντιστοιχούν σ’ αυτό είναι: 155,85 
μ 2 Χ3,00 = 467,55 μ 2 . 

ε. Δομημένη επιφάνεια: 153,58μ 2 . 


στ. Μεταφερόμενες δομήσιμες επιφάνειες: 313,97μ 2 , (467,55 
153,58 = 313,97 μ 2 ) ήτοι 32, 31, τ.μ. από ισόγειο και 281,66 τ.μ. 
από ορόφους. 

Άρθρο 2 

1. Εγκρίνεται α) η πραγματοποίηση του κατά το προηγούμενο άρθρο 
μεταφερομένου συντελεστή δόμησης από το παραπάνω περιγραφόμενο 
βαρυνόμενο ακίνητο σε άλλο ακίνητο (ωφελούμενο) που βρίσκεται εντός 
του ρυμοτομικού σχεδίου Βούλας (Ν. Αττικής) και επί της οδού Ελευθε¬ 
ρίας αριθ. 4 ιδιοκτησίας «Κων/νου Δελαβίνια - Π. Κουτσανδρέα και 
ΣΙΑ» ΕΕ. Αφροδίτης Δελαβίνια, Αικατερίνης Κουτσανδρέα και Πέτρου 
Κουτσανδρέα, όπως το ωφελούμενο ακίνητο φαίνεται με στοιχεία Α Β Γ 
ΔΑ στο σχετικό πρωτότυπο διάγραμμα σε κλίμακα 1:5000 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 20194/1990 πράξη του και που αντίτυπό του σε φω¬ 
τοσμίκρυνση δημοσιεύεται με το παρόν διάταγμα β) η πραγματοποίηση 
της μεταφοράς συντελεστή δόμησης που εγκρίθηκε με το από 
20.8.1985 π.δ/γμα (Δ' 629) από το βαρυνόμενο ακίνητο που βρίσκε¬ 
ται εντός του ρυμοτομικού σχεδίου Αθηνών επί της Λ. Αμαλίας αριθ. 38 
ιδιοκτησίας Συλλόγου Εκπαίδευσης Νεανϊδων (ΣΕΝ), για το οποίο έχει 
εκδοθεί ο υπ’ αριθ. 445/1988 σχετικός τίτλος δικαιώματος μεταφοράς 
συντελεστή δόμησης, στο όνομα «Κ. Δελαβίνια - Π. Κουτσανδρέα και 
ΣΙΑ ΕΕ» στο παραπάνω περιγραφόμενο ωφελούμενο ακίνητο. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 366,72 μ 2 που αντιστοιχούν σε 313,97μ 2 του 
περιγραφομένου στην πρ. 1 εδ. α βαρυνομένου ακινήτου και 13.000 μ 2 
του περιγραφομένου στην παρ. 1 εδ. β βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α) Εμβαδόν οικοπέδου: 1.224,60μ 2 . 

β) Ποσοστό κάλυψης: 40% 

γ) Συντελεστής δόμησης: 0,899 

δ) Ύψος: 18 μέτρα. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 20194/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

Ακυρούται ο υπ’ αριθ. 445/1988 ονομαστικός τίτλος δικαιώματος 
μεταφοράς συντελεστή δόμησης στο όνομα «Κ. Δελαβίνια - Π. Κουτσαν¬ 
δρέα και ΣΙΑ ΕΕ». 

Άρθρο 4 

Η ισχύς του παρόντος Δ/τος αρχίζει από την δημοσίευσή του στην. 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

